குதூகலத்துடன் அவனைப் பேச வைத்து ரசித்துக் கொண்டிருப்பார். பாபுவைப் போல் சுத்தமாய் உடை உடுத்தி , காலில் ஷூ அணிந்து , ஒரு பக்கம் அமைதியாய் உட்கார்ந்திருக்க இங்கே இருக்கும் இந்தப் பிள்ளைகளுக்குத் தெரியுமா ? ஊஹூம் , தெரியவே தெரியாதாம். கிழவர் அப்படித்தான் சொல்லுவார். தன் குடிசைக்கு மட்டும் அவனைத் தனியே அழைத்து வருவார். பின்னால் வரும் மற்ற குழந்தைகளைப்போ போஎன்று விரட்டிவிட்டு , பாபுவை நாற்காலியில் உட்காரவைத்து , அவன் காலடியில் அமர்ந்து , வாதுமை , கல்கண்டு , முந்திரிப் பருப்பு போன்றவற்றை ஒரு டப்பியில் அவனுக்காகச்